માનવમિત્ર, નવી દિલ્હી : દિલ્હીના મુખ્યમંત્રી અરવિંદ કેજરીવાલે પ્રધાનમંત્રી નરેન્દ્ર મોદીને પત્ર લખીને IAS અધિકારીઓની હડતાલ ખતમ કરાવવા માટે તેમના હસ્તક્ષેપની માંગ કરી હતી. સાથે સાથે તેઓએ દાવો કર્યો હતો કે ઉપરાજ્યપાલ અનિલ બૈજલ આ હડતાલ ખતમ કરાવવા માટે કોઈ પગલાં ઉઠાવી રહ્યાં નથી. મોદીને લખેલ પત્રમાં કેજરીવાલે તે ઘટનાઓનો ઉલ્લેખ કર્યો જેમાં છેલ્લા ત્રણ મહિનાથી મંત્રીઓની સાથે બેઠકોમાં અધિકારીઓ સામેલ ના થતા સરકારી કામકાજ અટકી પડ્યું છે.